DELTA ร่วง 7% โบรกชี้ราคายืนระดับสูง-เล็งกองทุนปรับพอร์ตก่อนหลุด SET50-SET100
DELTA ร่วง 7% โบรกชี้ราคายืนระดับสูง-เล็งกองทุนปรับพอร์ตก่อนหลุด SET50-SET100 โดย ณ เวลา 11:49 น. อยู่ที่ระดับ 410.00 บาท
DELTA ร่วง 7% โบรกชี้ราคายืนระดับสูง-เล็งกองทุนปรับพอร์ตก่อนหลุด SET50-SET100 โดย ณ เวลา 11:49 น. อยู่ที่ระดับ 410.00 บาท
29 ธ.ค. 2564

ผู้สื่อข่าวรายงานว่าวันนี้ (29 ธ.ค. 2564) ราคาหุ้นบริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 11:49 น. อยู่ที่ระดับ 410.00 บาท ลดลง 30.00 บาท หรือ 6.82% โดยทำจุดสูงสุดที่ 440.00 บาท และทำจุดต่ำสุดที่ 404.00 บาท ด้วยมูลค่าการซื้อขาย 1.96 พันล้านบาท

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ราคาหุ้น DELTA เช้านี้ปรับตัวลงนำตลาดฯ คาดว่าจะเป็นแรงขายของนักลงทุนหลังจากที่ราคาหุ้นยืนในระดับสูง และบรรดากองทุนที่ลงทุนหุ้นในกลุ่ม SET50 และ SET100 ก็มีโอกาสที่จะปรับพอร์ตก่อนที่ DELTA จะหลุดจาก SET50 และ SET100 ในปีหน้า โดยเฉพาะกองทุน LTF ที่ครบ 7 ปีปฏิทินสามารถขายออกมาได้ โดยสัญญาณทางเทคนิคให้แนวรับ 400-380 บาท ส่วนแนวต้าน 420-440 บาท
อนึ่ง ตลาดหลักทรัพย์แห่งประเทศไทย (ตลท.) ประกาศให้หุ้น DELTA ออกจาก ดัชนี SET50 และ SET100 ในรอบครึ่งแรกปี 65 (ครึ่งแรกปี 2565)